open-index/open-wikipedia-markdown huggingface dataset:
Daniel Pribiš

**Daniel Pribiš** (* okolo 1580, Liptovská Teplá – † 1645, Spišský Hrhov) bol slovenský básnik. 

## Životopis
Narodil sa v rodine evanjelického kňaza. Od roku 1611 bol evanjelickým farárom v Pribyline, od roku 1624 až do svojej smrti pôsobil ako farár v Spišskom Hrhove. Pochovaný je pri kostole sv. Šimona a Júdu.

## Tvorba
Bol jedným z prvých zberateľov duchovných piesní a zostavovateľov spevníkov. Svojou tvorbou sa radí medzi slovenských renesančných spisovateľov náboženskej literatúry. Svoje duchovné piesne a modlitby publikoval v preklade *Katechizmu D. M. Luthera* v roku 1634. Boli to ako preložené české, nemecké a latinské piesne, tak i pôvodné slovenské texty, ktoré sú v celej zbierke najcennejšie, pretože popisujú konkrétne prostredie, spoločenskú a sociálnu situáciu a hospodárske i spoločenské rozpory.

## Dielo
*1634 - preklad diela Luthera Katechizmy (Rosarum animae, O způsobu modlení, Písně duchovní)

Kategória:Narodenia v 16. storočí
Kategória:Úmrtia v 1645
Kategória:Slovenskí spisovatelia
Kategória:Slovenskí básnici
Kategória:Osobnosti z Liptovskej Teplej
Kategória:Slovenskí náboženskí spisovatelia
Kategória:Slovenskí evanjelickí kňazi
Viktória Ráková

Mgr. art. **Viktória „Viki“ Ráková Lakatos** (* 15. marec 1981, Rimavská Sobota) je slovenská herečka maďarskej národnosti. Je stálym hosťom maďarského národnostného divadla Thália v Košiciach. V minulosti hrala v slovenskom seriáli Panelák, ktorý vysielala televízia JOJ, kde hrala postavu Agáty Fodrászovej a hrala aj v  sitcome Kutyil s.r.o., kde stvárnila Tünde Gyönyörű. Stvárnila postavu Ildikó Komárom v komediálnom seriáli Susedia, vysielanom v televízii Markíza.

Po absolvovaní Obchodnej akadémie v Rimavskej Sobote, kde vyrastala, vyštudovala  herectvo na VŠMU v Bratislave, ktoré úspešne dokončila v roku 2006. V súčasnosti žije v Chotíne s manželom hudobníkom Róbertom Lakatosom a synmi Bendegúzom (* 2015) a Benjamínom (* 2019).

Jej o tri roky starší brat Róbert Rák je futbalistom klubu MFK Zemplín Michalovce.

## Filmografia
### TV seriály
* 20062007; 20182021: *[[Susedia (seriál)|Susedia]]* (Ildikó Komárom)
* 20082011: *[[Panelák (seriál)|Panelák]]* (Agáta Fodrász)
* 20082009: *[[Kutyil s.r.o.]]* (Tünde Gyönyörű)
* 2013: *Pravdivé príbehy s Katkou Brychtovou*

### Relácie
* 2002: *[[VILOmeniny]]*
* 2006: *[[Hurikán (relácia)|Hurikán]]*
* 2007: *[[Nové bývanie]]*
* 2007: *[[Bailando]]*
* 2009: *[[Nebezpečná misia]]*
* 2011: *[[Hviezdna dráha Markízy]]*
* 2014: *[[Neskoro večer]]*
* 2016: *[[Uhádni môj vek]]*
* 2016: *[[Tvoja tvár znie povedome]]*
* 2017: *[[Záhady tela]]*

## Referencie

## Projekt

Kategória:Slovenské divadelné herečky
Kategória:Slovenské televízne herečky
Kategória:Slovenské osobnosti maďarského pôvodu
Kategória:Absolventi Vysokej školy múzických umení
Kategória:Osobnosti z Rimavskej Soboty
Divadlo Ludus

**Divadlo Ludus** je slovenské profesionálne divadlo pre mládež v Bratislave. V roku 2019 oslavuje 50. výročie svojej existencie a do novej kapitoly svojho pôsobenia vstupuje pod vedením Mgr. art. Martina Kubrana so špecifickým zameraním na mladého diváka (12+).

LUDUS tvorí iniciačné divadlo určené „prvodivákom“, ktorým sprostredkováva predovšetkým bohatstvo a atraktivitu súčasných divadelných a umeleckých výrazových prostriedkov, pestrosť foriem a spôsobov, akými sa dá v divadle spracovať napríklad klasický literárny text, tučný román, alebo vzdialená historická téma.

Divadlo pre študujúcu mládež v spolupráci so základnými a strednými školami pomáha rozvíjať komplexnú osobnosť mladého človeka v období jeho telesného, duševného a občianskeho dospievania.

Dramaturgia divadla ponúka nielen alternatívu k bežnej školskej výučbe, ale zároveň systematicky vychováva mladého diváka a občana. Venuje se trom hlavným dramaturgickým líniám:

* *Povinnej (čítankovej) literatúre* - klasické dramatické texty i dramatizácie svetovej literatúry
* „*Performance Lectures*“ - odborné prednášky na rôzne témy s dôrazom na divadelné výrazové prostriedky a príťažlivý performačný prejav
* *Autorské inscenácie* vychádzajúce z neliterárnych a neumeleckých textov. Spracovávajú významné historické udalosti alebo reflektujú aktuálne spoločenské témy.

Vo všetkých divadelných aktivitách je Divadlo LUDUS profesionálne, spolupracuje s profesionálnymi umelcami a vytvára atraktívne divadelné formy oslovujúce mládež.

## Pozri aj
* Zoznam samosprávnych divadiel na Slovensku

## Iné projekty

## Externé odkazy
* 

Ludus
Kategória:Samosprávne divadlá na Slovensku
Kategória:Divadlá v Bratislave
Kategória:Staré Mesto (Bratislava)
Štartovací komplex 5 na Cape Canaveral Space Force Station

[[Mercury-Redstone 1 na LC-5, 1960|thumb]]

**Štartovací komplex 5** (; skratka: *LC-5*) bolo jedno zo štartovacích miest na Základni vzdušných síl Cape Canaveral na Floride. Z rampy komplexu štartovali rôzne verzie rakiet Redstone a Jupiter.

Komplex je známy najmä ako miesto štartu pre let NASA Mercury-Redstone 3, ktorý vyniesol prvého amerického astronauta, Alana Sheparda, do vesmíru. Bol tiež miestom štartu Gusa Grissoma v lodi Mercury-Redstone 4. Lety Mercury-Redstone 1, Mercury-Redstone 1A a Mercury-Redstone 2 so šimpanzom Hamom na palube tiež štartovali z LC-5.

Celkovo sa na komplexe uskutočnilo 23 štartov, 16 rakety Redstone a 7 rakety Jupiter. Prvý štart sa uskutočnil 19. júla 1956 a posledný bol štart Gusa Grissoma v lodi Liberty Bell 7 21. júla 1961.

Z komplexov 5 a 6 sa 31. januára 1964 stalo múzeum, v ktorom je môžné vidieť originálne zariadenia použité pri letoch programu Mercury. Výlety do múzea organizuje Návštevnícke centrum Kennedyho vesmírneho strediska. 

## Pozri aj
* Zoznam štartovacích rámp na Cape Canaveral a ostrove Merritt
* Redstone
* Jupiter
* Program Mercury

## Iné projekty

## Externé odkazy
* Cape Canaveral LC-5 na Encyclopedia Astronautica 

Kategória:Cape Canaveral Space Force Station
Kategória:Program Mercury
Eris

[right|thumb|''Eris'', aténska kresba z [575 pred Kr.–525 pred Kr.]]
**Eris** alebo **Erida** (grécky *ἔρις* - eris - doslova "svár") je grécka bohyňa sváru, v rímskom panteóne sa nazýva Discordia. Bola dcérou Dia a Héry v iných verziách aj Nyx a Erebosa. Jej protipólom je Harmónia.

Bola to pomstychtivá osoba. Vždy bola prítomná pri každej hádke alebo konflikte, verná spoločníčka Aresa boha vojny. Spôsobovala najmä hádky a konflikty. Podľa povesti Eris zapríčinila Trójsku vojnu. Z pomsty, že ju nepozvali na svadobnú hostinu Pélea a Tetidy, prišla a hodila medzi prítomných zlaté jablko zo stromu Hesperyd s nápisom *Tej najkrajšej* (*τῇ καλλιστῇ* te(i) kallisté(i)). Po jablku siahli tri bohyne, Afrodita, Aténa a Héra. Keď sa nevedeli dohodnúť, na Diovu radu ich Hermes zaviedol do Tróje k Paridovi. Keď mu Afrodita prisľúbila najkrajšiu ženu na svete, prisúdil Paris jablko jej. Najkrajšia bola Helena, manželka kráľa Menelaa. Jej únos viedol k Trójskej vojne.

Podľa bohyne Eris je pomenovaná planétka 136199 Eris.

## Iné projekty

Kategória:Grécke bohyne
Gemini Suite Live

***Gemini Suite Live*** je živá nahrávka experimentálnej klasickej/rockovej skladby Jona Lorda  spolu s Deep Purple, nahratá  naživo počas jeho prvého a jediného predstavenia v Royal Albert Hall 17. septembra 1970. Hudobne ide o nasledovníka projektu  *[[Concerto for Group and Orchestra]]*, zahŕňa päť skladieb (pre každého člena kapely) a jednu spoločnú.

## Skladby albumu
# „First Movement: Guitar, Organ“ - 17:23+
# „Second Movement: Voice, Bass“ - 10:19+
# „Third Movement: Drums, Finale“ - 16:52
*skomponoval: Jon Lord
*+niektoré vydania obsahujú tlačovú chybu, First Movement je označený ako guitar/voice, a  Second Movement ako organ/bass.

## Album nahrali
* Malcolm Arnold - dirigent 
* Ritchie Blackmore - gitara
* Jon Lord - klávesové nástroje
* Ian Gillan - spev
* Roger Glover - basová gitara
* Ian Paice - bicie
* The Orchestra of the Light Music Society

## Externé odkazy
* Gemini Suite Live

Kategória:Albumy Deep Purple
Kategória:Koncertné albumy z 1970
Fort-de-France

**Fort-de-France** je francúzska obec a hlavné mesto francúzskeho zámorského departementu a zámorského regiónue Martinik. Má 88440 obyvateľov (2009, v aglomerácii cca 171 000) a patrí medzi najvýznamnejšie mestá Malých Antíl.

## Polohopis
Fort-de-France má rozlohu . 

## Obyvateľstvo

Fort-de-France má 88440 obyvateľov (2009).

Graf vývoja obyvateľstva:

## Partnerské mestá
*  Belém, Brazília

## Referencie



## Pozri aj

* Zoznam obcí departementu Martinik

## Iné projekty

## Externé odkazy
* Oficiálna stránka

Kategória:Obce v departemente Martinik
Kategória:Hlavné mestá v Severnej Amerike
Bratislavské bábkové divadlo

náhľad|upright|Budova divadla

**Bratislavské bábkové divadlo** je bábkové divadlo v Bratislave. 

## História
Divadlo vzniklo ako **Štátne bábkové divadlo v Bratislave** 1. marca 1957 so sídlom na Dunajskej ulici 36. S prechodom kompetencie na Bratislavský samosprávny kraj divadlo získalo od 1. septembra 2002 svoje terajšie meno.

## Pozri aj
* Zoznam samosprávnych divadiel na Slovensku

## Referencie

## Galéria

Obrázok:Bratislava Dunajska pamatna tabula.jpg|Pamätná tabuľa ustanovujúceho zjazdu Mladých komunistických robotníkov Slovenska
Obrázok:Bratislava Dunajska pamatna tabula12.jpg|Pamätná tabuľa spolku Napred
Obrázok:Dunajska federacia robotnicky telocvicnych jednot.JPG|Pamätná tabuľa strediska federácie robotníckych telocvičných jednôt.


## Externé odkazy

* Stránka divadla 

Kategória:Samosprávne divadlá na Slovensku
Kategória:Bábkové divadlá na Slovensku
Kategória:Organizácie založené v 1957
Kategória:Divadlá v Bratislave
Kategória:Organizácie v zriaďovateľskej pôsobnosti Bratislavského samosprávneho kraja
Bábkové divadlo
Plymouth (Montserrat)

**Plymouth** je de jure hlavné mesto zámorského územia Spojeného kráľovstva Montserrat. Od výbuchu sopky Soufrière Hills v roku 1995 je opustené a všetka administratíva sídli v novom hlavnom meste Brades.

## Iné projekty

Kategória:Montserrat
Kategória:Mestá duchov
Brades

**Brades** je *[[de facto]]* hlavné mesto zámorského územia Spojeného kráľovstva Montserrat. Stalo sa ním po vyľudnení dovtedajšieho hlavného mesta Plymouth spôsobeného výbuchom sopky Soufrière Hills.

Kategória:Hlavné mestá v Severnej Amerike
Kategória:Montserrat
Zamutovčan (folklórna skupina)

**Zamutovčan** je dedinská folklórna skupina zo Zemplína, ktorá vznikla v roku 1964 na podnet redaktora Československého rozhlasu Ondreja Dema. Predvádza ľudové tance a hudbu Jozefa Kroku–Česláka

Kategória:Zemplín
Kategória:Slovenské folklórne súbory
Kategória:Organizácie založené v 1964
Dysnomia

**Dysnomia** môže byť:

* dieťa mytologickej gréckej bohyne Eris, pozri Dysnomia (mytológia)
* mesiac trpasličej planéty Eris, pozri Dysnomia (mesiac)
Kronosaurus

**Kronosaurus** je vyhynutý rod pliosaurov (krátkokrkých plesiosaurov), ktorý existoval počas obdobia kriedy. Tento morský plaz obýval v spodnej kriede moria v okolí dnešného Queenslandu v Austrálii. Pomenovaný je podľa Krona, titana z gréckej mytológie. Do rodu Kronosaurus zatiaľ nesporne patrí len jeden druh, **Kronosaurus queenslandicus**.

## Telesné znaky
Kronosaurus je jedným z najväčších známych pliosaurov. Dosahoval dĺžku takmer 10 metrov, pričom jeho obrovská sploštená lebka, ktorá zaberala takmer štvrtinu dĺžky tela, bola veľká asi ako osobné auto. Tento pliosaurus bol dravý a pomerne rýchlo plával. Pohyboval sa vďaka dvom párom veľkých plutviev. Kým predným párom hýbal smerom dole, horný sa pohyboval naopak. Kronosaurus pravdepodobne lovil viaceré druhy rýb, vrátane žralokov a mäkkýšov. Okrem iného sa pravdepodobne živil aj dlhokrkými plesiosaurami, o čom svedčí aj nájdená poškodená lebka Woolungasaura s odtlačkami zubov.

## Galéria

Súbor:Kronosaurus scale.svg|Veľkostné porovnanie Kronosaura s človekom.
Súbor:Kronosaurus queenslandicus.jpg|Kostra Kronosaura.
Súbor:Kronosaurus hunt1DB.jpg|Kronosaurus požierajúci Woolungasaura.


## Iné projekty

Kategória:Pliosauridae
Zväz múzeí na Slovensku

**Zväz múzeí na Slovensku** (ZMS) oficiálne vznikol v roku 1990 a pôsobí ako záujmové profesijné združenie múzeí na Slovensku. ZMS je samostatnou právnickou osobou a jeho sídlom je Banská Bystrica.
Poslaním ZMS je presadzovať a rozvíjať záujmy múzeí, koordinovať činnosť múzeí, podporovať múzejníctvo na Slovensku.
Činnosť, členstvo, organizačnú štruktúru, hospodárenie a ostatné záležitosti ZMS sú upravené stanovami.

## Externé odkazy
* Oficiálne stránky ZMS: Zväz múzeí na Slovensku

Kategória:Múzeá na Slovensku
Kategória:Organizácie založené v 1990
Galéria

**Galéria** môže byť:
* priestor bez nábytku 
* pôvodne chodba s arkádami na nádvorí či v záhrade, alebo dlhá chodba určená pre slávnosti, prípadne na umiestnenie umeleckej zbierky. Dnes je galéria kultúrna inštitúcia, ktorá zhromažďuje, vedecky spracováva a vystavuje diela starého i moderného umenia (maliarstvo, sochárstvo a grafika). Pre samostatné zbierky obrazov sa používa označenie pinakotéka a zbierky sôch glyptotéka;
* najvyššie rady sedadiel v divadle
* galéria v zmysle inštitúcie je špecializované múzeum
* vo vojenstve je galéria krytá klenutá chodba vo vnútri pevnostného prvku (opevnenia), slúži pre pohyb obrancov. Môže mať aj strieľne pre ručné zbrane. 
* obec vo Francúzsku: Galéria (Haute-Corse)

## Referencie


## Externé odkazy
* Galérie na Slovensku

Galérie
Kategória:Kultúra
Kategória:Umenie
Dysnomia (mesiac)

**Dysnomia** (/dɪsˈnoʊmiə/) alebo **Dysomnia**, oficiálne označenie **136199 Eris I Dysnomia**, je prirodzený satelit trpasličej planéty 136199 Eris. Objavil ju 10. septembra 2005 Mike Brown s tímom na Keckovom observatóriu. Predbežné označenie telesa bolo **S/2005 2003 UB<sub>313</sub> 1** až do definitívneho pomenovania Dysnomia. Odhaduje sa, že jej priemer je 300 až 400 km.

## Referencie

Kategória:Transneptúnske objekty
Kategória:Mesiace planétok
Kategória:Astronomické objekty objavené v roku 2005
Katarína Medicejská

**Katarína Medicejská** (; * 13. apríl 1519, Florencia, Taliansko – † 5. január 1589, zámok Blois, Francúzsko) bola francúzska kráľovná ako manželka Henricha II.

## Rodina
Dňa 28. októbra 1533 sa vydala za francúzskeho kráľa Henricha II. (*1519 – †1559). Pár priviedol na svet dovedna desať detí:
*  František II. (* 19. január 1544 – † 5. december 1560) ∞ 1558 škótska kráľovná Mária Stuartová
*  Alžbeta Valois (* 2. apríl 1545 – † 3. október 1568)  ∞ 1559 španielsky kráľ Filip II.
*  Klaudia (* 12. november 1547 – † 21. február 1575)  ∞ 1559 lotrinský vojvoda Karol III.
*  Ľudovít (* 3. február 1549 – † október 1549)
*  Karol IX. (* 27. jún 1550 – † 30. máj 1574) ∞ 1570 rakúska arcivojvodkyňa Alžbeta Habsburská
*  Henrich III. (* 19. september 1551 – † 2. august 1589) ∞ 1575 princezná Lujza Lotrinská
*  Margaréta Valois (* 14. máj 1553 – † 27. marec 1615)  ∞ 1572 navarrský kráľ Henrich Navarrský
*  František z Valois (* 18. marec 1555 – † 10. jún 1584)
*  Jana (*/† 24. jún 1556) (dvojička)
*  Viktória (* 24. jún 1556 – † august 1556) (dvojička)

## Iné projekty

Kategória:Kráľovské manželky Francúzska
Kategória:Francúzske vojvodkyne
Kategória:Regentky
Kategória:Mediciovci
Kategória:Osobnosti francúzskych náboženských vojen
Kategória:Pochovaní v bazilike Saint-Denis
Kategória:Osobnosti z Florencie
Skanzen

[thumb|Kostol z [Nová Sedlica|Novej Sedlice v skanzene v Humennom]]
[thumb|[Múzeum kysuckej dediny Vychylovka]]

**Skanzen** je múzeum ľudovej architektúry v prírode. Pomenovanie vzniklo podľa prvého takéhoto múzea, ktoré bolo v roku 1891 zriadené v parku *Skansen* vo švédskom Štokholme. Do skanzenov sa umiestňujú stavby, ktoré nie je možné chrániť na ich pôvodnom mieste (napr. pri stavbe priehrad, diaľnic). Ľudová architektúra so svojím blízkym vzťahom k pôvodnému prostrediu tak čiastočne stráca na svojej kráse. Jednotlivé stavby v skanzenoch sú najmä kvôli riziku požiarov ďaleko od seba a preto tu nemožno čítať pôvodný urbanizmus. Napriek tomu skanzeny zachránili už veľa výnimočných diel pôvodnej architektúry všetkých druhov.

Najväčší skanzen na Slovensku je Múzeum slovenskej dediny v Martine, ďalšie sú:

* Múzeum slovenskej dediny Martin
* Múzeum kysuckej dediny Vychylovka
* Múzeum oravskej dediny Zuberec
* Múzeum liptovskej dediny Pribylina
* Expozícia ľudovej architektúry a bývania (Humenné)
* Expozícia ľudovej architektúry Rusínov - Ukrajincov Svidník
* Národopisná expozícia v prírode Stará Ľubovňa	
* Banské múzeum v prírode Banská Štiavnica
* Múzeum ľudovej architektúry v Bardejovských Kúpeľoch 
* Slovenské poľnohospodárske múzeum v Nitre
* Archeologická lokalita Havránok

## Externé odkazy
* slovenské skanzeny na slovaktourism.sk
* O skanzenoch na www.poznajslovensko.sk


Kategória:Múzeá
Kategória:Ľudová architektúra
Konštantín Čársky

**Konštantín Čársky** (* 4. apríl 1899, Gbely – † 13. máj 1987, Bratislava), bol slovenský lekár, chirurg, univerzitný profesor. Pracoval hlavne v oblasti brušnej chirurgie a traumatológie.

## Životopis
Gymnázium študoval v Nitre, Skalici a Trnave. Medicínu začal študovať na Karlovej univerzite v Prahe a v roku 1921 prestúpil na Lekársku fakultu Univerzity Komenského v Bratislave, kde študoval odbor všeobecné lekárstvo. Promovaný bol v roku 1924. Pôsobil ako asistent na Chirurgickej klinike u profesora Kostlivého, ktorý ho vyslal na študijný pobyt do USA, kde získal cenné skúsenosti. Ako 32-ročný sa stal docentom chirurgie. Dňa 5. mája 1939 bol vymenovaný za riadneho profesora chirurgickej propedeutiky a ortopédie a súčasne bol vymenovaný za prednostu Klinickej chirurgickej propedeutiky a ortopédie. Túto funkciu zastával do roku 1941. V roku 1942 bol už oficiálne vymenovaný za prednostu Chirurgickej kliniky a vedúceho Katedry chirurgie Lekárskej fakulty Slovenskej univerzity, neskôr Univerzity Komenského. I. chirurgickú kliniku v Bratislave viedol 29 rokov. V rokoch 1940-42 zastával funkciu dekana Lekárskej fakulty UK.

Prof. Čársky bol členom Svetovej chirurgickej spoločnosti a predsedom Česko-slovenskej chirurgickej spoločnosti. Jeho vedecká činnosť bola mimoriadne plodná. Jeho habilitačnú prácu *Lokálna liečba chirurgických infekcií* poznali aj v zahraničí. U nás sa stal priekopníkom v septickej chirurgii. Venoval sa aj plastickej chirurgii.

Do dôchodku odišiel v roku 1971. Ako dôchodca sa plne venoval zdravotníckej osvete najmä v novinách, časopisoch, rozhlase a televízii. 

Bol predsedom Klubu československých turistov, Zväzu československých horolezcov a dlhoročným  predsedom kanoistického klubu Tatran Karlova Ves od roku 1938 až do konca života, v roku 1987.

Zomrel v Bratislave, ale pochovaný je na novom cintoríne vo svojich rodných Gbeloch.

## Referencie

Kategória:Slovenskí chirurgovia
Kategória:Slovenskí univerzitní profesori
Kategória:Osobnosti z Gbelov
Kategória:Absolventi Lekárskej fakulty Univerzity Komenského v Bratislave
Kategória:Vyučujúci na Lekárskej fakulte Univerzity Komenského v Bratislave
Placodus

**Placodus** je vyhynutý rod plakodontov (triasových morských plazov). Tento rod zahŕňa 2 druhy, ktoré existovali v spodnom až strednom triase.

## Telesné znaky

*Placodus* je tým typickým rodom plakodontov. Mal zavalité telo a plávacie blany na končatinách. Ako typický plakodont mal aj dostatočne silné nohy na to, aby dokázali chodiť ako po morskom dne, tak aj na súši, hoci neobratne. Plakodus disponoval chrupom, ktorý bol prispôsobený na drvenie tvrdých schránok lastúrnikov. Vyčnievajúce kolíkovité predné zuby používali na to aby ich vyberali z dier v skalách a zadné, okrúhle a ako kamene vyzerajúce zuby používali na to aby ich rozdrvili. Tieto druhy dorastali do dĺžky asi 2 metre. Fosílie tohto rodu sa našli hlavne v Alpách v Európe. Placodus je jediný rod čeľade *Placodontidae*.

## Druhy

* *Placodus gigas*
* *Placodus nostratus*

Kategória:Placodontidae
Kašrut

**Kašrut** (hebr. כשרות, výslovnosť v jidiš *kašrus*; z hebr.כשר kašer – *správny, vhodný*) je súbor židovských náboženských predpisov, ktoré sa vzťahujú na potraviny, prípravu a konzumáciu jedla. V judaizme je možné konzumovať iba to jedlo, ktoré bolo pripravené z vhodných potravín v súlade s predpismi kašrutu. Také jedlo sa označuje ako *kóšer* (po hebrejsky kašer). Jedlo, ktoré je podľa židovského práva ku konzumácii nespôsobilé sa označuje ako *trefa* alebo *trejfe* (hebr. טריפה – *roztrhaný*).

Základné pravidlá kašrutu sú uvedené v biblickej knihe Levitikus, boli rozpracované ďalej v Mišne a Talmude a kodifikované v rabínskych halachických kompendiách, akým je napr. *[[Šulchan aruch]]*.

## Pravidlá kašrutu
Základom kašrutu je dodržiavanie všetkých nasledujúcich pravidiel: 
* konzumácia výhradne takého zvieraťa, ktoré patrí k povolenému druhu
* správne rituálne usmrtenie takého zvieraťa (šchita)
* odstránenie krvi z mäsa zabitého zvieraťa (hebr. הכשרת בשר)
* oddelená konzumácia mliečnych a mäsitých výrobkov

## Dohľad
Formálny certifikát o tom, ktoré potraviny sú kóšer vydáva dozorca zvaný *[[mašgiach]]*, najčastejšie je ním autorizovaný rabín. Tento certifikát sa nazýva *[[hechšer]]*.

## Pozri aj
* Židovská kuchyňa

## Iné projekty

Kategória:Judaizmus
Kategória:Potraviny
Kategória:Židovská kuchyňa
Kategória:Hebrejské slová a frázy
Parve

**Parve** alebo **pareve** je v judaizme označenie pre jedlá, ktoré neobsahujú ani mlieko, ani mäso, a preto sú považované za „neutrálne". Možno ich konzumovať s mliečnymi aj mäsitými výrobkami. Do kategórie parve patrí hlavne ovocie, zelenina a ryby, avšak nie plody mora.

## Pozri aj
* kašrut

Kategória:Potraviny
Kategória:Judaizmus
Kategória:Hebrejské slová a frázy
Swiss Cottage (stanica metra)

**Swiss Cottage** je jedna zo staníc londýnskeho metra na Jubilee Line, v  mestskom obvode  Camden, konkrétne v štvrti zvanej Swiss Cottage. Leží v tarifnej zóne č. 2 („Travelcard Zone 2“) medzi stanicami Finchley Road a St. John's Wood.

## Dejiny
Otvorili ju 20. novembra 1939 na novo-postavenom hĺbenom úseku medzi stanicami Baker Street a Finchley Road, keď vetvu do Stanmore začala namiesto Metropolitan Line obsluhovať Bakerloo Line.

Nová stanica pôvodne fungovala ako prestupná stanica na podpovrchovej Metropolitan Line a susediacej hĺbenej Bakerloo Line (nástupištia č. 1 a 2 obsluhovala Metropolitan Line a č. 3 a 4 Bakerloo Line). Metropolitan Line tu prestala zastavovať 17. augusta 1940. Následne celý úsek od Baker Street až po Stanmore prebrala Jubilee Line, ktorú otvorili 1. mája 1979.

## Galéria

Image:SwissCottage2.jpg|Nástupište stanice  Swiss Cottage.
Image:SwissCottage3.jpg|Eskalátory v stanici metra  Swiss Cottage.


## Iné projekty

## Externé odkazy
* London's Transport Museum Photographic Archive
** 
** 

Kategória:Stanice londýnskeho metra
Kategória:Camden
Rozptýlený disk

thumb|Objekty rozptýleného disku a Kuiperovho pásu
thumb|Porovnanie objektov rozptýleného disku a Kuiperovho pásu
thumb|Rozdelenie objektov rozptýleného disku

**Rozptýlený disk** je vzdialená oblasť slnečnej sústavy riedko zaplnená ľadovými planetoidmi známymi ako objekty rozptýleného disku (SDO), čo je podmnožina širšej rodiny transneptúnskych objektov. (TNO). Najvnútornejšia časť rozptýleného disku sa prekrýva s Kuiperovým pásom, ale jeho vonkajšie hranice sú omnoho vzdialenejšie od Slnka, ako aj nad a pod ekliptikou, ako samotný Kupierov pás.

## Významné objekty rozptýleného disku

Kategória:Transneptúnske objekty
Kategória:Slnečná sústava
Kategória:Astronomické objekty objavené v roku 1996
Vestenická brána

**Vestenická brána** je geomorfologická časť podcelku Nitrické vrchy. Predstavuje asi  dlhú a  širokú zníženinu, ktorou preteká rieka Nitrica.

## Polohopis
Brána oddeľuje od zvyšku Nitrických vrchov geomorfologickú časť Drieňov, ktorá tvorí najjužnejšiu časť Strážovských vrchov. Severne pokračujú Nitrické vrchy časťou Rokoš a Rokošské predhorie. 

Zníženina vytvára prepojenie medzi Rudnianskou kotlinou (podcelok Hornonitrianskej kotliny) a Nitrianskou pahorkatinou, tvoriacou výbežok Podunajskej pahorkatiny. Túto skutočnosť využíva trasovanie cesty I/9 z Trenčína do Novák, ktorou vedie európska cesta 572.

## Geológia
Z geologického hľadiska je utváraná vápencami a dolomitmi, miestami aj bridlicami a pieskovcami veku stredný až vrchný trias a v menšej miere tiež vápnitými bridlicami, ílovcami, pieskovcami a kremencami spodného triasu (lúžňanské súvrstvie). 

Pôdny kryt predstavujú hlavne kambizeme nasýtené, riečnu nivu Nitrice pokrývajú fluvizeme.

## Osídlenie
Na jej území ležia štyri obce:
* Dolné Vestenice
* Horné Vestenice
* Nitrica
* Nitrianske Sučany

## Referencie

Kategória:Geomorfologické časti na Slovensku
Kategória:Brány (geomorfologické) na Slovensku
Kategória:Strážovské vrchy
Kategória:Nitrické vrchy
Kategória:Geografia okresu Prievidza
Chlmecké pahorky

**Chlmecké pahorky** sú geomorfologickou časťou Medzibodrockých pláňav, podcelku Východoslovenskej roviny. Je to výrazný krajinotvorný prvok vystupujúci v južnej časti Východoslovenskej nížiny, nad mestom Kráľovský Chlmec.

## Polohopis
Z rovinatej krajiny nápadne vystupujúci masív sa nachádza v južnej časti Východoslovenskej roviny, v strednej časti podcelku Medzibodrocké pláňavy. Svahy odvodňuje sieť umelých kanálov, ktorými voda odteká do Severného Svätušského a Somotorského kanála a ďalej do rieky Bodrog. Najvyšším vrchom je Veľký kopec (), o niečo nižší je Malý vrch () a v severnej časti dominuje Čierna hora (). 

Lokalita leží v Košickom kraji, v okrese Trebišov a zasahuje na katastrálne územie mesta Kráľovský Chlmec a obcí Svätuše a Malý Horeš. Severnou časťou pahorkatiny prechádza cesta I/79 zo Slovenského Nového Mesta do Kráľovského Chlmca, na ktorú sa pripájajú všetky cesty nižších tried. Južne od Chlmeckých pahorkov vedie železničná trať Košice – Čierna nad Tisou.

## Geológia
Z geologického hľadiska je to andezitový vulkanit z obdobia stredného miocénu, ktorý tvorí súbor lávových prúdov. Severná časť územia (masív Čiernej hory) je porastená dubovým lesom, kým masív Veľkého kopca na juhu rozsiahlymi vinohradmi s početnými vínnymi pivnicami. Na západných svahoch je niekoľko andezitových lomov. 

## Chránené územia
Chlmecké pahorky sa len severným okrajom dotýkajú Chránenej krajinnej oblasti Latorica, no na severovýchodnom okraji leží prírodná rezervácia Boľské rašelinisko, v strednej časti Poniklecová lúčka a chránený areál Veľký kopec a na juhu okrajovo aj PR Horešské lúky.

## Turizmus
Vulkanická pahorkatina vystupuje výrazne nad okolitú krajinu a z najvyšších častí tak poskytuje zaujímavý výhľad. Nie sú tu značené chodníky, no lokalita poskytuje možnosti na nenáročné prechádzky a cykloturistiku.

## Referencie

## Pozri aj
* Medzibodrocké pláňavy
* Veľký kopec (Východoslovenská nížina) 

## Externé odkazy
* Poloha na turistickej mape

Kategória:Východoslovenská nížina
Kategória:Geomorfologické časti na Slovensku
Tarbucka

**Tarbucka** môže byť:

* geomorfologická časť Východoslovenskej nížiny, pozri Tarbucka (geomorfologická časť)
* vrch () vo Východoslovenskej nížine, pozri Tarbucka (vrch)
* chránené územie, pozri Tarbucka (prírodná rezervácia)
* územie európskeho významu na Slovensku, pozri Tarbucka (Natura 2000)
Malé teleso slnečnej sústavy

náhľad|upright=1.5|Eulerov diagram množinových vzťahov medzi rôznymi typmi telies v slnečnej sústave. Množina malých telies je vyznačená <span style="color: #787878">sivou</span> farbou.

**Malé teleso slnečnej sústavy** (, *SSSB*) je termín definovaný v roku 2006 na zasadnutí Medzinárodnej astronomickej únie na opis telies slnečnej sústavy, ktoré nie sú definované ako planéty ani ako trpasličie planéty.

Všetky ostatné prirodzené telesá obiehajúce okolo Slnka by mali byť súhrnne nazývané ako „malé telesá slnečnej sústavy“. Tieto v súčasnosti zahŕňajú väčšinu planétok (asteroidov) slnečnej sústavy, väčšinu transneptúnskych objektov, komét a iných malých telies.

Teda označujú tieto telesá, ktoré môžu byť ďalej klasifikované na základe dráhy alebo zloženia ako:
* všetky známe planétky, ktoré nie sú klasifikované ako trpasličie planéty, teda:
** klasické asteroidy okrem Ceresu
** Kentauri a Trójania Neptúna
** menšie transneptúnske objekty okrem trpasličích planét, ako napríklad Pluto a Eris
* všetky kométy
* ešte nie je určené, či bude existovať spodná hranica veľkosti týchto telies alebo bude zahŕňať všetky telesá až do veľkosti meteoroidov.

Niektoré väčšie malé telesá slnečnej sústavy môžu byť v budúcnosti prekvalifikované ako trpasličie planéty podľa toho, či sa dokáže, že sú v hydrostatickej rovnováhe.

## Referencie

## Iné projekty

Kategória:Slnečná sústava
Kategória:Planétky
Trójan Neptúna

**Trójania Neptúna** sú planétky typu Trójania, ktoré obiehajú okolo Slnka na rovnakej dráhe ako planéta Neptún. Nachádzajú sa v elongovaných zakrivených oblastiach okolo lagrangeových bodov L4 a L5 60˚ pred a za Neptúnom. Sú to planétky , , ,  a iné. Do súčasnosti (poslednému dňu roka 2024) bolo objavených 31 týchto telies.

Objav planétky  na dráhe s veľkým sklonom (>25°) je pozoruhodný, pretože indikuje úzky oblak Trójanov, čo je dôsledok skôr zachytenia ako vzniku priamo na mieste.

## Referencie


Kategória:Trójania (planétky)
Kategória:Neptún
Hydrostatická rovnováha

**Hydrostatická rovnováha** je stav, ktorý nastáva, keď kompresia spôsobená gravitáciou je vyvážená gradientom tlaku, ktorý vyvoláva gradient sily v opačnom smere.

Kategória:Astrofyzika
Kategória:Mechanika tekutín
Jaroslav Franek

Ing. **Jaroslav Franek**, CSc. (* 28. október 1946, Bratislava) je slovenský vedec, učiteľ a bývalý hovorca Ústredného zväzu židovských náboženských obcí a bývalý predseda Rady Slovenskej televízie.

Venuje sa problematike antisemitizmu a židovskej histórii. Vyučuje elektrotechniku na Fakulte elektrotechniky a informatiky Slovenskej technickej univerzity v Bratislave.

## Životopis
V rokoch 196469 študoval na Elektrotechnickej fakulte Slovenskej vysokej školy technickej v Bratislave odbor Fyzika tuhých látok. Po štúdiách pôsobil v roku 1970 ako odborný pracovník na Ústave anorganickej chémie SAV, 197178 odborný asistent na Matematicko-fyzikálnej fakulte, alebo Prírodovedeckej fakulte UK. 

Od 1978 pôsobil ako odborný asistent (v roku 2020 už ako externý spolupracovník) na Katedre teoretickej a experimentálnej elektrotechniky, Fakulty elektrotechniky a informatiky Slovenskej technickej univerzity. 

Pôsobil aj ako externý učiteľ na Inštitúte judaistiky UK v Bratislave, ktorý bol zriadený v roku 1996. 

Žije v Bratislave, je ženatý, otec dvoch detí.

### Verejné pôsobenie
Ako hovorca Ústredného zväzu židovských náboženských obcí viacero rokov formuloval názory a postoje svojich spoluvercov, čo sa rozhodli ostať občanmi Slovenskej republiky.

30. januára 2001 Rada Slovenskej televízie (Rada RTVS, ktorá je kolektívny riadiaci orgán RTVS) zvolila za svojho predsedu Jaroslava Franeka.

## Diela
* *Judaizmus: Kniha o židovskej kultúre, histórii a náboženstve*. Bratislava: Archa, 1993. ISBN 8071150436.
* ako spoluautor:
** *Židovská identita včera, dnes a zajtra* (1994)
** 
** *Atlas cirkví, náboženských spoločností a religiozity Slovenska* (2000).

## Referencie

## Externé odkazy
*Osobná stránka Jaroslava Franeka na STU

Kategória:Slovenskí autori náučnej literatúry
Kategória:Pedagógovia židovského pôvodu
Kategória:Autori náučnej literatúry židovského pôvodu
Kategória:Slovenskí elektrotechnici
Kategória:Vedci židovského pôvodu
Kategória:Slovenskí hovorcovia
Kategória:Slovenskí vysokoškolskí pedagógovia
Kategória:Slovenské osobnosti židovského pôvodu
Kategória:Absolventi Elektrotechnickej fakulty Slovenskej technickej univerzity v Bratislave
Kategória:Osobnosti z Bratislavy
Franek

**Franek** môže byť:

* poľský domácky tvar mena František, pozri František (prvé meno)
* priezvisko, pozri Franek (priezvisko), napr.:
** Friedrich Franek (1891 – 1976), nemecký vojenský veliteľ
** Ivan Franek (* 1965), český herec a kameraman
** Ján Franek (* 1960), slovenský boxer, bronzový medailista na OH 1980
** Jaroslav Franek (* 1946), hovorca Ústredného zväzu Židovských náboženských obcí na Slovensku
** Ladislav Franek, slovenský literárny vedec
** Michal Franek (* 1967), slovenský boxer, brat Jána
** Barbora Franeková, Miss Slovensko 2009, dcéra Jána
** Bridget Franeková (* 1987), americká atlétka

## Pozri aj
* Franěk
* Fránek
* Frank
Blízkozemská planétka

[thumb|Blízkozemský asteroid [4179 Toutatis]]
**Blízkozemská planétka** (***NEA*** z anglického **N**ear **E**arth **A**steroid) je planétka, ktorej obežná dráha je v blízkosti dráhy Zeme. Niektoré blízkozemské planétky aj pretínajú dráhu Zeme a predstavujú isté nebezpečenstvo zrážky. Tieto planétky sú preto najľahšie dosiahnuteľné pozemskými kozmickými sondami. Niektoré je možné dosiahnuť aj použitím nižšej relatívnej rýchlosti, aká je potrebná na dosiahnutie Mesiaca. Kozmickými sondami tak už bolo navštívených viacero blízkozemských planétok, vrátane 433 Eros, 25143 Itokawa a 4179 Toutatis.

Je známych okolo 1000 blízkozemských planétok do veľkosti okolo 32 km (1036 Ganymed). Pravdepodobne ich existuje niekoľko desiatok tisíc, z toho planétok s rozmermi nad 1 km môže byť okolo 2000.

Tieto planétky prežijú na svojich dráhach iba od 10 miliónov do 100 miliónov rokov, pretože sú často eliminované rozpadom dráhy a akréciou Slnka, kolíziami s vnútornými planétami alebo sú vymrštené zo slnečnej sústavy po tesnom prelete okolo planét. Tieto procesy ich mali eliminovať pomerne dávno, ale nové sú pravidelne dodávané z pásma planétok.
Damokloid

**Damokloidy** sú planétky podobné planétke 5335 Damocles a 1996 PW, ktoré majú dlhoperiodickú a vysoko excentrickú dráhu typickú pre kométy ako napríklad Kométa Halley, ale nemajú chvost ani kómu.

Predpokladá sa, že sú to jadrá komét typu Halleyovej kométy, ktoré stratili všetok prchavý materiál a tiež sa predpokladá, že majú pôvod v Oortovom oblaku. Túto hypotézu posilňuje aj skutočnosť, že množstvo objektov, o ktorých sa predpokladalo, že sú to Damokloidy, potom ukázalo kómu a boli potvrdené ako kométy: C/2001 OG108 (LONEOS), C/2002 CE10 (LINEAR), C/2002 VQ94 (LINEAR), C/2004 HV60 (Spacewatch) a je možné, že aj iné. Ďalším faktom, ktorý poukazuje na kometárny pôvod je, že niektoré Damokloidy majú retrográdne dráhy, na rozdiel od ostatných planétok.

Koncom roka 2005 bolo známych 25 Damokoidov. Ich priemer je v priemere 8 kilometrov. Pri štyroch z nich bolo odmerané albedo a zistilo sa, že patria medzi najtmavšie telesá v slnečnej sústave. Ich farba je červenkastá, nie však až taká červená ako farba mnohých telies Kuiperovho pásu alebo Kentaurov.
Vulkanoid

**Vulkanoidy** sú hypotetická skupina planétok, ktoré môžu obiehať v dynamicky stabilnej zóne medzi 0,08 a 0,21 AU od Slnka, vnútri dráhy Merkúra. Pomenovanie dostali po hypotetickej planéte Vulkán, ktorú hľadali astronómovia 19. storočia na vysvetlenie stáčania perihélia planéty Merkúr. Prakticky všetky anomálie v dráhe Merkúra boli neskôr vysvetlené všeobecnou teóriou relativity. Ak budú objavené a budú mať predpokladané albedo, ich veľkosť nebude presahovať , pretože doterajšie hľadanie malo takúto rozlišovaciu schopnosť, ale nič nenašlo. Pri ich hľadaní astronómovia zápasia s tým, že by mali byť uhlovo veľmi blízko k Slnku a preto sa dajú pozorovať iba veľmi skoro po západe Slnka, alebo veľmi neskoro pred jeho východom. Preto sa najnovšie výskumy uskutočňujú pomocou lietadiel F-18, ktoré jednak môžu letieť dlhšie v tieni Zeme a takisto eliminujú čiastočne atmosférické šumy. V budúcnosti sa vkladajú nádeje do misie MESSENGER  a tiež do malých kozmických teleskopov, ktoré by mali vyhľadávať blízkozemské planétky.

Kategória:Planétky
Kategória:Hypotetické objekty slnečnej sústavy
Adalbert

**Adalbert** je mužské krstné meno staronemeckého pôvodu (*adal+beraht*) s významom *vznešený, urodzený, ušľachtilý, slávny*.

Jeho skrátením vzniklo u nás častejšie používané meno Albert.

Kategória:Krstné mená
Mesiac planétky

300px|right|thumb|243 Ida a jej mesiac Dactyl

**Mesiac planétky** je planétka, ktorá obieha okolo inej planétky ako jej prirodzený satelit. Predpokladá sa, že mnoho planétok má mesiace, v niektorých prípadoch celkom solídnej veľkosti. Objavy mesiacov planétok a binárnych planétok vo všeobecnosti sú veľmi dôležité, pretože určenie ich dráh umožňuje odhadnúť aspoň hranice ich hustoty a hmotnosti, čo je základný predpoklad na určenie fyzikálnych vlastností a inak to nie je možné.

Kategória:Planétky

Kategória:Binárne planétky
Sklon osi rotácie

frame|right|Rozsah sklonu Zemskej osi

**Sklon osi rotácie** je astronomický pojem, ktorý vyjadruje uhol medzi osou rotácie planéty a rovinou obehu. Nazýva sa aj inklinácia osi.

Kategória:Planetológia
Solárny kalendár

**Solárny kalendár** alebo **slnečný kalendár** je druh kalendára založený na vzájomnom pohybe Slnka a Zeme. Medzi solárne kalendáre patrí napríklad kalendár gregoriánsky a juliánsky.

Solárny kalendár je založený na výpočtoch a snaží sa ideálne priblížiť dobe obehu slnka po ekliptike medzi dvoma jarnými bodmi. Pre bežného pozorovateľa je to takmer to isté, ako obeh Zeme okolo Slnka, respektíve návrat Slnka na rovnaké miesto na oblohe (t. j. tropický rok), ak ignorujeme odchýlky spôsobené precesiu. Tým, že sa solárny kalendár riadi dĺžkou tropického roka, najlepšie súhlasí s pravidelným cyklom ročných období. Jeho nevýhodou je, že nie je zlúčiteľný s prirodzenou dĺžkou mesačného, takže dĺžky jeho 12 mesiacov sú dané dohodou.

Pretože tropický rok má celkom približne 365,2422 dní, je potrebné upraviť dĺžku roku tak, aby zodpovedala celým dňom. Tento problém rieši juliánsky i gregoriánsky kalendár systémom tzv. priestupných rokov, pri ktorých sa k počtu 365 dní pridáva jeden deň navyše, čím sa vyrovnáva celkový počet dní. 

## Pozri aj
* Lunárny kalendár
* Lunisolárny kalendár

Kategória:Kalendáre
Slnečný kalendár

**Slnečný kalendár** môže byť:

* album Mariky Gombitovej, pozri Slnečný kalendár (album)
* solárny kalendár
Prokop Diviš

náhľad|Rodný domček Prokopa Diviša

**Prokop Diviš**, vlastným menom Václav Divíšek, (* 26. marec 1698, Helvíkovice – † 21. december 1765, Znojmo-Přímětice), bol český rímskokatolícky kňaz, člen rádu premonštrátov, prírodovedec a vynálezca.

Za kňaza bol vysvätený v roku 1726. Keď bol farárom v juhomoravskej farnosti Přímětice, zostrojil prvý bleskozvod v Česku, ktorý v roku 1754 postavil na streche farskej budovy. Miestni sedliaci ho zničili v presvedčení, že bleskozvod je príčinou sucha a neúrody. Neskôr, keď si tí istí sedliaci uvedomili význam bleskozvodu, postavil ho Diviš priamo na veži kostola.

Bleskozvod vynašiel v roku 1749 Benjamin Franklin (často sa nesprávne uvádza, že ho ako prvý vynašiel v roku 1754 práve Diviš).

Je zaujímavé, že Diviš sa venoval aj teórii hudby. Dokonca je autorom ešte jedného slávneho vynálezuhudobného nástroja, nazvaného *Denis d´or* („Zlatý Diviš“). Zostrojil ho v roku 1753. Nástroj bol poháňaný elektrinou. Po Divišovej smrti tento nástroj previezli do Viedne. Tam sa však stratil a nikdy ho už nikto nenašiel.

Zaoberal sa štúdiom elektrických javov, využíval elektrinu na liečenie ľudí, čím sa stal predchodcom súčasnej elektroliečby.

## Bibliografie
* Reinhard Breymayer: Bibliographie zu Prokop Diviš. V: Friedrich Christoph Oetinger: Die Lehrtafel der Prinzessin Antonia. Hrsg. von Reinhard Breymayer und Friedrich Häußermann. Teil 2. Anmerkungen. Berlin, New York 1977, 431-454

## Iné projekty

## Externé odkazy
* Dvaasedmdesát jmen české historie (39/72) Prokop Diviš na ceskatelevize.cz 
* ''Friedrich Christoph Oetinger'' v ''PlusPedia'' 

Kategória:Českí vynálezcovia
Kategória:Českí rímskokatolícki kňazi
Lujza Grossová

**Lujza Grossová** (* 21. december 1917, Prešov – † 10. február 1981) bola slovenská herečka pôsobiaca v divadle v Prešove a v Košiciach. Vytvorila vyše dvesto divadelných postáv rozličných žánrov.

## Referencie

Kategória:Slovenské divadelné herečky
Kategória:Slovenské filmové herečky
Kategória:Slovenské rozhlasové herečky
Kategória:Slovenské televízne herečky
Kategória:Osobnosti z Prešova
Veselin Topalov

**Veselin Topalov**, bulh. *Веселин Топалов*, (* 15. marec 1975, Ruse) je bývalý majster sveta FIDE v šachu. O rok neskôr titul stratil v zjednocovacom zápase s Kramnikom.

Víťazstvo v Turnaji o majstra sveta FIDE v argentínskom San Luis v roku 2005 bolo vrchol jeho kariery. Topalov získal v roku 2005 šachového Oscara, vo FIDE Elo listine sa dostal na prvé miesto, s ratingom 2813 bodov bol štvrtým hráčom, ktorému sa podarilo prekročiť 2800 bodov.

## Významné turnajové víťazstvá
* Madrid 1994, 1996, 1997
* Dos Hermanas 1996
* Amsterdam 1996
* Viedeň 1996
* Novgorod 1996
* Antverpy 1997
* Monako 2001
* Dortmund 2001
* Semifinále na FIDE Majstrovstvá sveta 2004 v Tripolise, Líbya.
* Linares 2005
* FIDE Majstrovstvách sveta 2005
* Corus Chess Tournament 2006
* M-tel Masters 2006

## Externé odkazy
* Homepage (anglicky)
* 35 pozícii z jeho hier (anglicky)
* FIDE 2005 World Championship Chess rounds 
* partie Topalova

Kategória:Bulharskí šachisti
Kategória:Medzinárodní veľmajstri
Kategória:Majstri sveta v šachu
Kategória:Osobnosti z Ruse
Zbernica

**Zbernica** je elektrický vodič, alebo častejšie sústava vodičov, ktoré prepájajú viaceré elektrické či elektronické zariadenia a slúžia na vzájomný prenos energie, alebo údajov vo forme elektrických impulzov, medzi nimi.

Často sa pojem *zbernica* (a názov konkrétneho druhu zbernice) používa aj na označenie komunikačného rozhrania a príslušnej normy či komunikačného protokolu, ktorými sa riadi prenos údajov; a naopak.

## Rozdelenie
### Prenos dát
Zbernice obvykle prepájajú viac než dve zariadenia, aj keď to nie je vždy pravidlom, najmä ak je zbernica použitá len ako potenciálny spôsob pripojenia nejakého zariadenia či zariadení (ako je to napr. u PCI zbernice v PC).

Jednou z najzákladnejších vlastností zbernice je počet bitov, ktoré sa v jednom okamihu prenášajú zbernicou (čo je dané počtom vodičov v zbernici). Iné vlastnosti zahrňujú rýchlosť zbernice, elektrické vlastnosti, fyzickú dĺžku, príp. určenie údajov prenášaných zbernicou (adresná, dátová, riadiaca zbernica).

Pripojenie zariadenia ku zbernici definuje príslušné komunikačné rozhranie, čím je dané aj ďalšie delenie zberníc. 

### Zbernica počítača
Zbernica v počítači predstavuje sústavu vodičov, pomocou ktorých je nejaká jednotka spojená s procesorom, pamäťou a vstupno / výstupnými obvodmi. Je to akási dopravná infraštruktúra, pomocou ktorej sa dopravujú údaje medzi jednotlivými prvkami osobného počítača. Zbernica v sebe zahŕňa aj spôsob komunikácie, komunikačný protokol. Zbernica býva vyvedená na konektor, port, pomocou ktorého je možné pripájať ďalšie zariadenia. 

Základné typy zberníc v počítači:
* Lokálna zbernica – používa signály z procesora. Obvykle sa používa pre prepojenie procesora a pamätí.
* Systémová zbernica – prepája signály z mikroprocesora a periférií. Zbernica navonok je reprezentovaná normalizovaným konektorom, tzv. slotom. Do slotov sa zasúvajú karty rozširujúcich periférnych zariadení.

**Rozdelenie zberníc:** 
* adresová
* dátová
* riadiaca
* napájacia

**Podľa smeru:** 
* jednosmerné
* obojsmerné

**Podľa synchronicácie:** 
* Synchrónna zbernica – synchronizovaná s taktom procesora počítača.
* Multimaster zbernica – dovoľujúca tzv. busmastering, pro ktorom môže byť zbernica riadená viacerými zariadeniami.
* Pseudosynchronná zbernica – s oneskorením prenosu dát.
* Asynchrónne – jednostranne riadené.

**Podľa umiestnenia:**
* vnútorná zbernica
* periférna zbernica

**Príklady zberníc**
Najdôležitejšou je systémová zbernica FSB (front-side bus), ktorá je základným komunikačným kanálom moderných základných dosiek. Prostredníctvom nej komunikuje mikroprocesor s čipsetom a ďalšími komponentami – pamäťou cache, operačnou pamäťou atď. Vo vnútri počítača sa nachádzajú ešte ďalšie typy systémových a periférnych zberníc: PCI, AGP, PCI-E, USB atď.

### Energetika
Zvláštnu kategóriu tvoria zbernice používané v energetike, kde ide o vodič či vodiče (obvykle väčšieho štvorhranného prierezu, z medi) určený na rozvod elektrického prúdu medzi viacerými zariadeniami či podskupinami, v rámci jedného rozvádzača.

## Pozri aj
* Komunikačné rozhranie

Kategória:Hardvér
Kategória:Elektronika
Komunikačné rozhranie

**Komunikačné rozhranie** je súbor elektronických prvkov potrebných na pripojenie zariadenia k inému zariadeniu, príp. ku komunikačnej zbernici, za účelom prenosu údajov. Týmto pojmom sa označuje aj súbor noriem, predpisov a komunikačných protokolov určujúcich vlastnosti takéhoto pripojenia. Takéto rozhranie môže byť definované nie len ako fyzický konektor, ale aj bezdrôtové, v rámci čipu, softvérové, alebo len virtuálne.

Podmnožinou komunikačného rozhrania je komunikačný port – externý konektor počítača, ktorý je presne definovaný po stránke mechanickej, elektrickej a komunikačnej.

## Rozdelenie
Komunikačné rozhrania je možné deliť podľa množstva kritérií, napríklad:
* fyzickej vzdialenosti
** v rámci jedného čipu
** na doske plošných spojov
** v rámci jedného zariadenia
** v rámci kancelárie či budovy
** diaľkovo

* počtu prepojených zariadení
** 2 (point-to-point)
** viac než 2 (zbernica); kde podľa hierarchie môže ísť o architektúru
*** master-slave – jedno zariadenie rozhoduje o tom, kto a kedy bude komunikovať
*** peer-to-peer (multimaster) – zariadenia sú rovnocenné, pričom rozhodovanie o použití zbernice je riešené spôsobom
**** kolízne
**** token ring

* spôsob prenosu údajov
** sériové
** paralelné; paralelné rozhrania sa delia podľa šírky (počtu prenášaných bitov)

* rýchlosti prenosu údajov

* spôsobu elektrickej signalizácie
** napäťové úrovne
*** sinle-ended (napr. 05 V)
*** bipolárne (napr. ±12 V)
*** diferenciálne
** prúdová slučka (20 mA)

* spôsobu synchronizácie
** prenos hodín osobitným vodičom (synchrónne rozhranie)
** hodiny zlúčené s dátami (asynchrónne rozhrania, kódovanie Manchester/biphase/MFM apod.)
** handshake

## Príklady interných a externých komunikačných rozhraní
* ISA
* PCI
* AGP
* PCIE
* ATA (IDE, EIDE)
* SATA
* PCMCIA
* LPC
* AC97/HDA
* SCSI
* USB
* FireWire (IEEE 1394, iLink)
* LPT (IEEE 1248)
* IEEE-488/HPIB/GPIB/IMS-2
* IRDA
* Bluetooth
* Wi-Fi
* I²C/„TWI“
* SPI
* 1-Wire
* RS-232/COM
* RS-485
* CAN/LIN
* KNX/Instabus

Kategória:Hardvér
Kategória:Elektronika
Kategória:Telekomunikácie
Kategória:Zbernice
Ostrov (rozlišovacia stránka)

**Ostrov** môže byť:
* kus pevniny obklopený vodou, pozri ostrov
* obec v okrese Piešťany, pozri Ostrov (okres Piešťany)
* obec v okrese Sobrance, pozri Ostrov (okres Sobrance)
* mesto v Česku, pozri Ostrov (okres Karlove Vary)
* obec v Česku v okrese Ústí nad Orlicí, pozri Ostrov (okres Ústí nad Orlicí)
* obec v Česku v okrese Benešov, pozri Ostrov (okres Benešov)
* mesto v Pskovskej oblasti v Rusku, pozri Ostrov (Pskovská oblasť)
* film z roku 2005, pozri Ostrov (film z roku 2005)
* ruský film z roku 2006, pozri Ostrov (film z roku 2006)
Jean-Charles Athanase Peltier

**Jean-Charles Athanase Peltier** (* 22. február 1785, Ham, Francúzsko – † 27. október 1845, Paríž) bol francúzsky fyzik.

Zaoberal sa termoelektrinou a v roku 1834 objavil Peltierov jav. Peltierov článok je elektrický prvok, ktorý využíva Peltierov jav. 

Kategória:Francúzski fyzici
Holcov Majer

**Holcov Majer** je miestna časť obce Očová, od ktorej je vzdialená približne 4 km. 

Je nazvaný podľa zemianskej rodiny Holec (Holecz, Holetz) z Očovej, ktorej patril. Pôvodne to boli dva majere; Horný Majer (lat. Allodium Supremus) a Dolný Majer (Allodium Inferius). Spomína sa pod rôznymi názvami: Haynikouski curialski Mayer, Holczovskje majere, Ottsowe Majere, Allodium Báthory, Miklóš Majer, Holzove Majere, Holcov Dvor, Hoľcov Majer, Očovské Holcove Majere, Horný Dvorec a Dolný Dvorec. Leží v nadmorskej výške okolo . v Slatinskej kotline pod vrchom Švošť. Podľa sčítania obyvateľstva v septembri 2004 tu žilo 146 ľudí.

Kategória:Očová
Kategória:Miestne časti na Slovensku